ÎNFRUNTAREA RĂULUI 


Vasile Iasinschi 


România şi Neamul Românesc se 
găseau în anul 1919, după primul 
război mondial, cu hotarele restabi¬ 
lite, pe bază de dreptate istorică, de 
jertfe seculare şi de consimţământ 
general. 



Acest act de justiţie a fost ratificat 

J ^ C _ «««1 ol niltpf llnr 

faţa pământului străbun, dela Nis¬ 
tru până la Tisa'. Guvernul român 
a intrat în posesia documentelor ace¬ 



luia, expresia tratatelor de pace dela Trianon, St. Germain şi Paris. Poporul aştepta 
normalizarea vieţii. Bucuria împlinirii idealului de unitate românească a potolit clo¬ 
cotul resentimentelor pentru suferinţa milenară la vest sau cea seculară la nord şi 
est; şi minorităţile au fost considerate parte integrantă din masa mare a cetăţenilor 
români. Problemele spirituale şi economice îşi reclamau drepturile lor, pe măsura 
evenimentului. 

Dar în faţa acestei stări de lucruri, cu dorinţa generală de mai bine, fapte şi 
acţiuni duşmănoase începuseră să tulbure cursul evoluţiei. încercări de pregătire a 
desmembrării Statului, abia închegat în graniţele sale fireşti, n au lipsit. Deschiderea 
porţilor, la răsărit şi la apus inamicului, care nu urmărea numai înghiţirea României 
ci revoluţia mondială şi izgonirea lui Dumnezeu din sufletele creştinilor, era virtual- 
mente un fapt conceput. Peste tot ardeau focuri, care aveau să mistuie casa româ¬ 
nească, aşa cum ieşise din război. 

Cetăţeni din mijlocul minorităţilor, încălziţi la sânul Patriei generoase, erau 
mână în mâna cu duşmanii de peste graniţă şi stăteau gata să ne predea în orice 
moment. Câţiva intelectuali romani desechilibraţi, cari uitaseră rostul Neamului de 
aci înainte, sprijineau prin declaraţii, prin îndemnuri şi tot felul de manifestări 
tendinţele centrifuge şi avalanşa pârjolului comunist dela răsărit. Alţi străini, din 
tabăra acelora cari s au fost dovedit vrăjmaşi ai Unirii Poporului Român, se înfrăţi¬ 
seră cu unii politiciani din clasa noastră conducătoare, cu scopul de exploatare a 
României Mari. 

împotriva acestor crude realităţi, ce se desenau ca o mare primejdie pentru 
Tară şi erau o continuă provocare a instinctelor de conservare elementară a Nea¬ 
mului, Tinerimea Română din toate centrele universitare a reacţionat, dând la 
timp semnalul de alarmă. Ea, cu sănătatea-i sufletească şi conştiinţa curată şi-a 

expus, cea dintâi, pieptul la lovituri, ca să frâneze ofensiva agenţilor comunişti şi 
plaga afacerilor dubioase. 

Din mijlocul ei şi a intelectualilor alături de ea, cari sau opus începutului de 
comunizare şi păgânizare a Ţârii, a apărut Corneliu Zelea Codreanu. 
Intre toţi, dânsul s a distins în mod special şi s a înălţat pe scara valorilor morale 
prin simţirea, gândirea, voinţa şi tenacitatea sa. Dela o vreme s a ales împuternicitul 
sentimentelor şi intereselor Naţiunei Române; i-a creat un nou ideal, ieşit din 
credinţă şi lupte grele; i-a întărit concepţia de viaţă, concretizată în doctrina emines¬ 
ciană; i-a restabilit puterea tradiţiei; a dat spiritualităţii româneşti un impuls pentru 
un viitor nedeterminat. In acţiunea sa dreaptă şi luminoasă, necesară şi legală şi-a 
luat ca orientări spirituale Dumnezeu şi Neamul. 

Corneliu Zelea Codreanu s a avântat cu toată puterea credinţei, care îi străjuia 
sufletul, împotriva comunismului promovat de-o anumită presă şi împotriva propa¬ 
gandei susţinută cu diabolică îndemânare, că Neamul nostru şi domeniile sale de 
activitate trebuie să fie supuse controlului şi consideraţiilor dinafară, unor oficine 
ale "umanitariştilor" de factură, în aparenţă, internaţională; în realitate, să asculte 
de ordinele unui consorţiu de presă, care şi-a luat cu neobrăzare misiunea să dirijeze 
interesele României Mari cum îi convenea, creind în acelaş timp prestigiului Tării şi 
economiei naţionale tot felul de greutăţi. 

Aceasta este prima înfruntare a răului, ce se uneltea dinlăuntru şi ne ameninţa 
dinafară, marcată de Corneliu Zelea Codreanu. 

Iată ce ne mărturiseşte el însuşi despre primii paşi ce i-a făcut pe drumul spinos 
al apărării Patriei: "Când m am aruncat în cea dintâi luptă, n’am făcut-o în urma 
vreunui îndemn din partea cuiva. Nici în urma vreunei consfătuiri, a vreunei hotă- 
rîri prealabile cu executarea căreia aş fi fost eu însărcinat. Nici măcar sub impulsul 
unei mari şi îndelungate frământări interioare sau cugetări adânci în care să-mi 
fi pus această problemă. 

Nimic din toate acestea. N aş putea* să definesc cum am intrat în luptă. Poate 
ca un om care, mergând pe stradă cu grijile, nevoile şi gândurile lui, surprins de 
focul care mistuieşte o casă, îşi aruncă haina şi sare în ajutorul celor cuprinşi de 
flăcări." (Pentru Legionari, pag. 64). 

Experienţa anilor i-a arătat că valoarea binelui şi primejdia răului stau într’un 
raport extrem de strâns; aproape că se ating; iar uneori nici nu se poate observa 
demarcaţia între ele, la acelaş om. Din această pricină lupta este grea şi rezultatele 
sunt foarte relative. Masele nu percep diferenţele, căci ele prezintă aspectul unor 
valuri fluctuante în căutarea permanentă a unei vieţi mai uşoare, iar oamenii 
cărţii sunt în cea mai mare parte furaţi de problemele, care-i pasionează sau 
abătuţi dela necazurile Neamului prin manevre şi influenţe, ce par nevinovate. 

Corneliu Zelea Codreanu a văzut deci că fapta şi cuvântul său nu ajung să 
structureze mişcarea conştiinţelor îndurerate şi contopirea lor pe linia mântuirii; 
că e nevoie de ceva mai mult, de-o nouă rânduială şi-o încadrare a scânteierelor 
transcendente, de-un ritual şi de crearea unei atmosfere de nobleţă, în care să se 
desvolte Tinerimea căreia i se adresa. Atunci a jalonat legi şi principii, a arătat 
precis calea de urmat şi scopul final; şi, păstrând cu stricteţe orientările ceasului 
dintâi — Dumnezeu şi Neamul —, sa oprit la Om, ca element decisiv pentru 

biruinţa ideii. Omul cu sufletul său este " punctul cardinal asupra căruia trebuie să 
se lucreze în momentul de [aţă; sufletul individului şi sufletul mulţimii”, pentrucă, 
afirmă dânsul, “răul. mizeria, ruina ne vin dela suflet” (C. Z. C. Cărticica şefului de 
cuib pag. 111). Aceasta e a doua etapă de infruntare a răului, şi ea priveşte pe 
toţi din jurul său şi pe câţi se vor aduna, atraşi de lumina credinţei aprinsă de el. 

Corneliu Zelea Codreanu stabileşte deci ca punct de plecare a invăţăturii sale 
omul nou , care trebuie să rezulte din lupta fiecăruia cu el însuşi. “In acest om 
nou vor trebui să învieze — spune dânsul mai departe — toate virtuţile sufletului 
omenesc. Toate calităţile rasei noastre. In acest om nou vor trebui ucise toate defec¬ 
tele şi toate pornirile spre rău”. (C. Z. C. Gărticica şefului de cuib pag. 65). 
Numai cu un astfel de om se poate ajunge la ţintă, la salvarea Patriei, şi prin ea a 
unei părţi din omenire. In acest unghiu stă toată taina idealului cornelian care 
uneşte naţionalismul şi umanitarismul. 

El n a negat valoarea individului, nici necesitatea personalităţii, aşa cum pro¬ 
cedează dictatorii şi tiranii, ridicându-se împotriva lor şi pe trupurile lor; ci dim¬ 
potrivă, conştient de misiunea ce-o simţea din plin ca o poruncă divină, a înţeles 
că fiecare ins trebuie ajutat să se cureţe de păcat, să-şi apropie binele şi să înceapă 
să-l facă pe-o rază de acţiune, cât poate cuprinde cu puterea, influenţa şi capaci¬ 
tatea lui. 

Este începutul Scolii, din care urmează să iasă oameni cât mai perfecţi, oameni 
de acţiune, de gândire şi creaţie; căci “ Mişcarea noastră Legionară are mai mult 
caracterul unei mari Scoli spirituale”, dogmatizează Corneliu Zelea Codreanu. 

Considerată individualitatea fiecăruia, realizată transformarea ce se cere, asta 
însemnează selecţiunea naturală a luptătorilor, a învăţăceilor, a mărturisitorilor. Este 
elita Neamului. Rezultatele s au văzut pe toată aria românească, când ,omul a sfin¬ 
ţit locul’. 

Aşa că valoare liberă şi eternă în concepţia de viaţă a lui Corneliu Zelea Co¬ 
dreanu este omul, în strânsă legătură cu Patria şi cu Dumnezeu; omul, care se 
poate ridica cu mintea şi inima la nivelul cerinţelor umane de pe piedestalul ordinei 
naţionale. 

Caracterul de Şcoală spirituală ce-1 are “Legiunea Arhanghelul Mihail”, fundată 
de Corneliu Zelea Codreanu la 24 Iunie 1927 este opus dictaturii de orice gen ar 
fi ea, pentrucă îl socoate pe om liber sub raportul activităţii, a gândirii şi a creaţiei, 
slujind în ultimă analiză umanităţii, ce creşte din bunurile spirituale ale naţiunilor; 
şi cum “ pentru un legionar politica înseamnă religie” aceasta întăreşte adevărul 
de mai sus; pentrucă religia, prin dogmatismul ei însuşi, nu poate ajunge niciodată 
la asuprire, la eliminare, la exploatare sau la făţărnicie în viaţa publică. Deci toate 
presupunerile, interpretările şi acuzaţiile de până acum lansate împotriva Mişcării 
Legionare sau cari continuă să fie folosite pentru a le acredita sub diferite forme 
în locuri influente, sunt false, interesate sau comandate. Procedeul e rău şi con¬ 
secinţele deservesc interesele Neamului. (Mişcarea Legionară na avut încă posi¬ 
bilitatea să facă cunoscută pe-o scară largă oamenilor de bună credinţă doctrina sa 
în lumina adevărului etern; ea insă va împlini această necesitate; căci ceea ce s’a 
făcut până acuma e numai un început. Odată ce Neamul Românesc întreg va 
ieşi din iobăgia actuală şi va intra în toate drepturile sale, problema va fi lămurită 

ştiinţificeşte sub toate raporturile şi se vor explica accidentele, exploatate, din ne¬ 
norocire până în ultimul moment, cu înverşunată ură şi duşmănie). 

După această scurtă paranteză interpusă în analiza sumară a vieţii lui Cor- 
neliu Zelea Codreanu, constatăm că aceasta nu se rezumă la o atitudine anumită, nu 
i se poate da o singură caracterizare, nu prezintă numai latura politică; ci ea se 
întinde peste variate ramuri de activitate şi de gândire închinate binelui. C o r - 
neliu Zelea Codreanu a devenit un educator al Nea¬ 
mului cu respectarea ordinei legale. Este aceea ce ne-a lipsit 
în acea vreme. El munceşte să stârpească răul şi să întărească legea, pe care orga¬ 
nele de stat o calcă neîncetat, ca să-i împiedece urcuşul — un adevărat pelerinaj ce 
creşte tot mai mult spre culmea peste muntele suferinţei, pădurea cu fiare sălbatice 
si mlaştina desnădejdii, unde avea să se găsească terminat, măreţ locaş de inchinare 
şi de mulţumire lui Dumnezeu. 

Adevărul cu necesitatea legii, cum rezultă din scrierile sale, cuprinde toate legile 
pe care le-a vrut să fie respectate de oricine şi să servească oricui: legile divine 
şi umane, ale Statului şi ale Societăţii, cele morale şi naţionale — cu aplicare în 
cadrul organizaţiei sale şi în afară de ea. Nu existau excepţii, ce-ar fi fost să 
le admită pentru consideraţii de oportunitate, ci numai dragostea lui de creştin cu 
profundă simţire umană îi încălzea continuu sufletul şi-i lumina judecata până la 
condiţia iertării. Mila lui autentică şi iubirea aproapelui, în conformitate cu exi¬ 
genţele Evangheliei, erau sentimente fundamentale. Acestea îi potoleau supărările 
îndreptăţite, în favorul restabilirii echilibrului distrus de abuzul adversarului sau 
de greşala legionarului. Până la ce grad se înalţă concepţia sa despre justiţie în 
genere, ne dăm seama din raţionamentul următor şi formularea regulei ce o putem 
considera legea legilor: "Un principiu al justiţiei spune: nimeni nu poate 
fi judecător in propria sa cauză'. 

Răspund: principiul înjoseşte omenirea, pentrucă il consideră pe om laş sau 
hrăpăreţ. Aşa e. Dar eu nu vorbesc de cum este omul, ci de cum poate şi trebuie 
să fie. Intr'o omenire înălţată, omul nu numai că poate, dar trebue să fie propriul 
său judecător. Omul trebuie să se judece singur, să aibă curajul şi loialitatea de a 
da fiecăruia ceea ce este al său, adică de a fi drept. Omul judecător in propria sa 
cauză, drept şi sever cu sine însuşi. 

La temelia unei ţări trebue să fie omul drept şi e bine să începem a face şcoală 
în această direcţie". (Circulări 24 Oct 1937 C. Z. C.). 

In evoluţia sa Corneliu Zelea Codreanu a fost consecvent, pilduitor, omenos 
şi perseverent, peste toate stâncile ce i-au fost aruncate în cale, cu toate prigoanele, 
procesele, ingratitudinele şi desiluziile îndurate. A fost întotdeauna un exemplu de 
răbdare omenească. A fost un izvor nesecat de iniţiative frumoase, de gânduri 
înţelepte, de soluţii drepte. A avut încredere în destinul şi rezultatul Scolii sale. 
Mi-a spus odată, că principiile călăuzitoare, ce le stabileşte în cursul acţiunii, vor 
putea fi valabile vreo două sute de ani, după care timp altele vor fi să le ia 
locul. Atacurile şi calomniile nu i-au slăbit voinţa de a-şi împlini misiunea, făcând 
binele unde vedea că e prezent răul. Caracterul său excepţional de perfect, cons¬ 
trucţia sufletească şi aspectul fizic, aureolate de darul înţelepciunii, prezentau o 
individualitate rară, poate unică (in timp se va găsi maestrul, care să dovedească în- 

mod erudit această afirmaţie). Personalitatea sa de luptător era dotată cu calităţi 
deosebit de frumoase; pe lângă cunoştinţele sale de drept, avea o cultură generală in 
toate domeniile vieţii naţionale; vorbea cu mare uşurinţă două, trei şi chiar patru 
ceasuri fără să obosească, nisi să plictisească; manierele safe distinse ii dădeau 
drept să facă pe lângă educaţie şi observaţii; era amabil şi politicos, tăcut şi 
discret; avea expresia unei nobleţe străvechi. II socot prelungirea multor gene¬ 
raţii, care s’au sbătut pentru conservarea existenţii Naţiunei române şi promovarea 
progresului, ce le reclamă idealul ei pururea viu. Această figură de român şi creş¬ 
tin, de om şi îndrumător de oameni a avut parte de-o viaţă frământată. A fost 
ca o simfonie cu parcursuri tumultuoase şi rare popasuri de meditaţie; armonioasă, 
ca muzica din Cosmos, în unde variate şi intonaţii dramatice, ce la sfârşit s'au 
întâlnit în punctul de iluminare a jertfei de martir. Anii lui de luptă s'au scurs în 
suferinţă. Contrariat la fiecare pas ce-1 făcea, lovit în cele mai curate gânduri şi 
pentru cea mai desinteresată acţiune în folosul Neamului şi în supunerea oricărui 
lucru lui Dumnezeu, virtutea nu l-a părăsit; ci dimpotrivă, i-a stat în ajutor să răs¬ 
colească conştiinţa neamului în totalitatea reprezentării sale pentru recuperarea drep¬ 
turilor de care a fost desbrăcat, — fără să atingă interesele cetăţenilor de 
altă naţionalitate, ci numai să-i determine prin lege să-şi schimbe mentalitatea, sis¬ 
temul şi obiceiul, care contribuiau la demoralizarea şi sărăcirea Ţării, la accentua¬ 
rea duşmăniei între Români şi ei. Nedreptatea care continua să persiste, după pri¬ 
mul război mondial şi Unirea tuturor Românilor, se cerea reparată. Atât. 

Corneliu Zelea Codreanu a strălucit în timpul vieţii sale ca puţini în istoria 
poporului român, şi mitul său creşte pe măsură ce evenimentele îi confirmă teza 
în ordinea primejdiei externe ca şi în stabilirea păcii interne; în devierea creaţiunei 
spirituale ca şi în abandonarea legilor naturale de conducere a omului pe linia de 
civilizaţie creştină. 

Astăzi, când întâmplările zoresc, una după alta, într’un ritm uimitor, fără să se 
întrevadă lumina libertăţii pierdută momentan nu numai pentru Neamul Românesc 
ci pentru omenirea întreagă, ni se pune problema de-a pătrunde necunoscutul cu 
puterea limitată a omului de rând şi, din cât vedem, să judecăm cam ce părere ar fi 
avut Corneliu Zelea Codreanu în răsturnările apocaliptice ce se produc. Acest lucru 
nu este imposibil, date fiind premisele, care ne-au rămas dela el: 

Corneliu Zelea Codreanu era, înlăuntrul graniţelor Tării sale, pentru libertatea 
individului şi respectul colectivităţii, înafară pentru independenţa şi suvera¬ 
nitatea ei. 

Trăia proecţia României în lume. 

Era profund îngrijorat de primejdia comunismului ce ne ameninţa dela răsărit 
şi simţia duşmănia acumulată de vrăjmaşi pe socoteala Neamului. 
Naţionalismul său vibra în funcţie de soarta Patriei creştine şi de lipsurile 
poporului, iar umanitarismul îl trăia în legătură cu nevoia individului, indi¬ 
ferent de unde venea acesta. 

Intuia forţa creatore a spiritului românesc şi cunoştea capacitatea de pro¬ 
ducţie materială a claselor muncitoare; cu ajutorul acestor două pârghii vedea 
înălţându-se potenţialul românesc la nivelul oricărei naţiuni occidentale. 

Patriotismul său sc dovedea a fi mai presus de întrecerea demagogică a parti¬ 
delor sau de pretenţiile de hegemonie a vreunei clase sociale. Unele şi altele 
erau socotite funcţiuni necesare în viaţa Statului, nicidecum organisme profi¬ 
toare ale conjuncturilor interne sau externe. 

Refacferea clasei de mijloc şi perfecţionarea industriei erau socotite un impe¬ 
rativ al datoriei; aceste probleme, hotărîte în principiu, urma să le împli¬ 
nească, fără frământări şi abuzuri şi fără ca mersul economiei naţionale să 
aibă de suferit. 

Capitalul străin, cel sprijinitor şi nu acel exploatator, îl considera o necesi¬ 
tate de prim ordin pentru progresul general. 

Ideia morală stătea deasupra oricăror aspecte şi raporturi politice. 

Relaţiile internaţionale nu se bazau pe-un sistem preferenţial, ci pe respectul 
reciprocităţii economice şi culturale, a libertăţii comerţului interior şi exterior 
şi a relaţiilor de armonie şi bună vecinătate, în baza frontierelor fixate prin 
tratatele de pace. 

Departe ca viaţa provinciilor să fie stingherită în evoluţia lor specifică —care 
chiar trebuia ajutată—, consolidarea lor într un întreg indisolubil rămânea 
exigenţa timpului pentru fortificarea unui Stat Român, care să 
strălucească ca un far în mijlocul Europei”. 

Corneliu Zelea Codreanu văzuse bine rănile Neamului, acele care dor. Avea 
simţul realităţii şi era ales între cei chemaţi să armonizeze toate discrepanţele, care 
apăruseră în viaţa politică a României din preajma evenimentelor internaţionale. 
Dar, pentrucă a îndrăznit să înfrunte răul, începând cu acel care se încui¬ 
base în Palatul Regal al României Mari până în sufletul pervertit al ultimului agent 
în slujba duşmanilor sau chiar în al acelora cari i-au fost prieteni în acţiune, pentrucă 
a afirmat cu toată tăria adevăruri crude şi avea ”conştiinţa obiectivelor drepte şi 
morale şi a mijloacelor loiale”, a fost condamnat la moarte, nu de-un tribunal în 
baza unei legi, ci de-o camarilă în baza urei fără limită care-şi simţea pierderea 
poziţiei de jăcmănitori ai Neamului. 

Pe cât de nevinovate erau faptele lui, de corecte, legale, instructive şi atrăgătoare, 
pe atât de mult creştea ura adversarilor, care descompune tot ce are omul bun în el. 
In această situaţie, de raport nedrept, Corneliu Zelea Codreanu n’a avut altă alegere 
în cursul activităţii sale decât să se apere şi să înfrunte răul cu toată energia; 
să apeleze de fiecare dată, până în ultimul moment, la legi, la raţiune, la suflet, ca 
să se facă lumină şi dreptate, unde era abuz şi ilegalitate. 

Rezultatul a fost contrar aşteptărilor. Condamnarea camarilei a rămas definitivă. 
Răul a biruit. Detractorii Naţiunei Române au jubilat, ca niciodată. Tara a fost 
înfrântă. Neamul, care văzuse în marea lui personalitate apariţia unui uriaş al 
spiritului, unui învăţător al generaţiilor actuale şi viitoare, sufere jugul robiei, contra 
căruia Corneliu Zelea Codreanu se ridicase cu 19 ani în urmă, de pe când intuise 
primejdia, pe care cu realismul său politic, necunoscut la nici un bărbat de stat în 
măsura sa, a înfruntat-o cu preţul vieţii, an după an. 

Providenţa a rezervat Neamului Românesc un destin crud şi un ideal nou. 
Istoria se va pronunţa. Pentru a-1 înfrânge şi rectifica pe cel dintâi şi a-1 urma pe 

cel de-al doilea, trebuie să ne pătrundem de adevărul pe care el l-a simţit, l-a 
apărat şi pentru care a murit; trebuie să ne înălţăm sufletele şi să ne îmbogăţim 
mintea, ca să avem dreptul a-i fi urmaşi, aşa cum ne-a învăţat să fim, când duş¬ 
manii ne copleşesc şi când Patria ne este în primejdie’. 

Corneliu Zelea Codreanu ne-a cucerit viitorul prin lupta, învăţătura şi moartea 
sa, noi să ne cucerim libertatea, în care " virtutea, iubirea şi jertfa pentru Tară, 
dreptatea şi dragostea pentru popor, cinstea, munca, ordinea, disciplina, mijloacele 
loiale şi onoarea ’ (Pentru Legionari, pag 391) să aibă rezonanţă, să fie respectate 
şi să fie învăţate, ca jertfa să dea roade spirituale, din sămânţa credinţei să¬ 
nătoase. 

